
POROČILO O DELU KOMISIJE ZA KAKOVOST 
NA SREDNJI EKONOMSKI IN TRGOVSKI ŠOLI 

ZA ŠOLSKO LETO 2015/2016
V šolskem letu 2015/2016 so članice komisije za kakovost na SETŠ izvedle anketiranje dijakov SETŠ, staršev dijakov in anketiranje udeležencev izobraževanja odraslih. 
Z namenom prevetritve obstoječih anketnih vprašalnikov iz prejšnjih let, so se v letošnjem šolskem letu zbrali vsi člani komisije za kakovost na SETŠ. Na delovnem sestanku, ki se je odvijal 2. februarja 2016, so bili prisotni vsi člani komisije, tj. zaposleni, predstavnica dijakov in predstavnik staršev (le predstavnik delodajalcev se je zaradi bolezni opravičil). Člani so pregledali  anketne vprašalnike ter zapisali predloge za dopolnitve ter popravke.

Članice komisije so glede na pobude za popravke in dopolnitve vprašalnikov, le-te ustrezno popravile. Vprašalniki, namenjeni anketiranju staršev in udeležencev IO so bili pripravljeni v papirni obliki, anketni vprašalniki za dijake pa v spletni s pomočjo brezplačnega orodja 1KA spletna anketa.
Anketni vprašalnik za dijake je vseboval naslednje vsebinske sklope:
· prizadevnost učitelja, da bi snov pri predmetu dijaki bolje razumeli,

· različna tematska vprašanja, predvsem s področja medsebojnih odnosov,
· ocenjevanje šolske malica,

· ocenjevanje dela tajništva oz. poslovne sekretarke,
· ocenjevanje dela razrednikov,

· ocenjevanje dela knjižničarke,

· zadnji sklop vprašanj je bil namenjen ocenjevanju učiteljev in sicer poimensko,

· ocenjevanje svetovalne delavke  in zaposlenih v tajništvu šole.
Pripravljen anketni vprašalnik za starše dijakov SETŠ je vseboval 7 področij/vprašanj, ki so jih starši ocenili z ocenami od 1 do 5. Starši so imeli tudi možnost zapisa komentarja, pohvale, graje.
Anketni vprašalnik za starše  je vseboval naslednja vsebinska področja:
· organizacija pouka; npr. urniki, nadomeščanja,
· pripravljenost učitelja za pomoč dijaku,
· organizacija izletov in ostalih dejavnosti za dijake,

· prilagajanje šolskih obveznosti dijakom s statusi (bolezen, šport,  odločbe,…),
· delo razrednika, svetovalne delavke in ravnateljice.
Anketni vprašalnik za udeležence izrednega izobraževanja je vseboval vprašanja v zvezi z organiziranostjo izobraževanja (izpitni roki, dostopnost učiteljev, učno gradivo), ugotavljanjem zadovoljstva z delom organizatorke izobraževanja ter oceno dela učiteljev in organizatorke izobraževanja odraslih.
Anketiranje dijakov, staršev ter udeležencev izobraževanja odraslih,  so v mesecih od februarja do aprila koordinirale in izvajale članice komisije, ki so sicer zaposlene na SETŠ.
Rezultati anketiranja vseh treh anketiranih skupin za  Srednjo ekonomsko in trgovsko šolo so objavljeni v Samoevalvacijskem poročilu Srednje ekonomske in trgovske šole za šolsko leto 2015/2016, rezultati anketiranja odraslih so objavljeni tudi  na oglasni deski izobraževanja odraslih. 
Nova Gorica, 1. 8. 2016





Predsednica komisije za kakovost             na SETŠ








     Nataša Djuzić Kunej

